33. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΟΙΚΟΝΟΜΙΚΩΝ Αριθ. 33414/17 της 15/19 Οκτ. 1977 (ΦΕΚ Β΄ 1032) Περί καλύψεως επειγουσών περιπτώσεων χορηγήσεως ατελείας χάρτου. ΄Εχοντες υπ’ όψιν: 1)Τας διατάξεις του Ν.Δ. 744/70. 2)Τας διατάξεις του Νόμ. 216/74. 3)Το άρθρ. 20 παρ. 1 του Α.Ν. 1092/1938. 4)Την ανάγκην υπάρξεως επαρκούς διαθεσίμου ποσότητος δημοσιογραφικού χάρτου προς εξυπηρέτησιν των εφημερίδων εις κατεπειγούσας περιπτώσεις, αποφασίζομεν: 1.Δημοσιογραφικός χάρτης αποδεσμευθείς δυνάμει διατακτικών ατελείας δι’ εφημερίδας και ευρισκόμενος προς παράδοσιν εις χείρας του μεσολαβούντος εισαγωγέως, δύναται κατ’ εξαίρεσιν να παραδοθή, προς εξυπηρέτησιν ετέρας εφημερίδος ή άλλου εντύπου και μέχρις αποπερατώσεως της διαδικασίας χορηγήσεως ατελείας χάρτου εις ταύτην. 2.Αι εις χείρας των μεσολαβούντων εισαγωγέων αποδεσμευόμεναι ποσότητες, δημοσιογραφικού χάρτου προς διαμετακόμισιν δεν δύνανται να είναι ανώτεραι του 10% της ετησίας κινήσεως. 3.Ο κατά τα ανωτέρω παραλαμβανόμενος υπό των εντύπων δημοσιογραφικός χάρτης δέον να καλύπτεται δια διατακτικών επιγενομένως το αργότερον ουχί πέραν του τριμήνου από της παραλαβής εκάστης τμηματικής ποσότητος. Η εν λόγω επιγενομένη κάλυψις δεν έχει σχέσιν προς την διαδικασίαν οριστικοποιήσεως, η οποία δεν θίγεται δια της παρούσης. 4.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 